13 Maatla a a sa bonaleng a molaetsa wa Bogosi a go fetola batho a ile a lemotshega segolobogolo mo dinageng tse tiro ya go rera ka Bogosi e thibetsweng semolao mo go tsone. Go thata go itse gore molaetsa o fitlhile bokgakaleng bofe kwa dinageng tse di ntseng jalo mme gantsi re gakgamadiwa ke diphelelo tse di nnang gone. Ka sekai, akanya ka Cuba. Molaetsa wa Bogosi o ne wa fitlha koo ka 1910 mme Mokaulengwe Russell o ne a etela Cuba ka 1913. Le fa go ntse jalo, kgatelopele e ne e le bonya kwa tshimologong. Mme jaanong go diragalang kwa Cuba? Go na le baboledi ba feta 96 000 ba ba rerang dikgang tse di molemo, mme batho ba le 229 726 ba ne ba nna gone kwa Segopotsong ka 2013—ke gore, mo bathong ba le 48 ba ba nnang kwa setlhaketlhakeng seo, a le 1 wa bone o ne a nna gone. Tota le kwa dinageng tse tiro e sa thibelwang kwa go tsone, molaetsa wa Bogosi o ka tswa o fitlheletse kwa mafelong a Basupi ba lefelo leo ba neng ba sa akanye gore ba ka rera kwa go one. *—Mor. 8:7; 11:5.